CELEX: 31996D0538
Language: da
Date: 1996-08-08 00:00:00
Title: 96/538/EF: Kommissionens beslutning af 8. august 1996 om bemyndigelse af medlemsstaterne til midlertidigt at tillade handel med forstligt formeringsmateriale, der ikke opfylder kravene i Rådets direktiv 66/404/EØF

Avis juridique important

|

31996D0538

96/538/EF: Kommissionens beslutning af 8. august 1996 om bemyndigelse af medlemsstaterne til midlertidigt at tillade handel med forstligt formeringsmateriale, der ikke opfylder kravene i Rådets direktiv 66/404/EØF  

EF-Tidende nr. L 230 af 11/09/1996 s. 0018 - 0022

KOMMISSIONENS BESLUTNING af 8. august 1996 om bemyndigelse af medlemsstaterne til midlertidigt at tillade handel med forstligt formeringsmateriale, der ikke opfylder kravene i Rådets direktiv 66/404/EØF (96/538/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 66/404/EØF af 14. juni 1966 om handel med forstligt formeringsmateriale (1), senest ændret ved akten vedrørende Østrigs, Finlands og Sveriges tiltrædelse, særlig artikel 15,under henvisning til anmodning fra visse medlemsstater, ogud fra følgende betragtninger:Produktionen af formeringsmateriale af de i bilaget anførte arter er for øjeblikket utilstrækkelig i medlemsstaterne, og det resulterer i, at deres behov for formeringsmateriale, der opfylder kravene i direktiv 66/404/EØF, ikke kan dækkes;tredjelande kan ikke levere tilstrækkelige mængder formeringsmateriale af de relevante arter, der kan give samme garantier som formeringsmateriale fra Fællesskabet, og som opfylder kravene i ovennævnte direktiv;medlemsstaterne bør derfor bemyndiges til i en begrænset periode at tillade handel med formeringsmateriale af de relevante arter, som opfylder mindre strenge krav, for at dække manglen på formeringsmateriale, der opfylder kravene i direktiv 66/404/EØF;af genetiske årsager skal formeringsmaterialet være indsamlet på herkomststeder inden for de relevante arters naturlige vækstområde, og der bør gives de strengest mulige garantier til sikring af materialets identitet;desuden bør formeringsmaterialet kun bringes i handelen, hvis det er ledsaget af et dokument, som indeholder visse oplysninger om det pågældende formeringsmateriale;de enkelte medlemsstater bør endvidere bemyndiges til at tillade handel på deres område med frø, der opfylder mindre strenge krav til oprindelsessted som fastsat i direktiv 66/404/EØF, hvis handel med sådant materiale er godkendt i de øvrige medlemsstater i henhold til denne beslutning;de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -VEDTAGET FØLGENDE BESLUTNING:Artikel 1 1. Medlemsstaterne bemyndiges til på de i bilaget fastsatte betingelser at tillade handel på deres område med frø, der opfylder mindre strenge krav med hensyn til herkomst som fastsat i direktiv 66/404/EØF, såfremt den i artikel 2 omhandlede dokumentation for frøets oprindelsessted og den højde, det er blevet indsamlet i, fremlægges.2. Medlemsstaterne bemyndiges til på deres område at tillade handel med frøbedsplanter af ovennævnte frø, der er produceret i Fællesskabet.Artikel 2 1. Den i artikel 1, stk. 1, omhandlede dokumentation betragtes som fremlagt, hvis formeringsmaterialet er af kategorien »lokalitetsbestemt formeringsmateriale« som defineret i OECD-ordningen for kontrol med forstligt formeringsmateriale i international handel eller af en anden kategori, som er defineret i nævnte ordning.2. Hvis den i stk. 1 omhandlede OECD-ordning ikke anvendes på formeringsmaterialets oprindelsessted, kan der fremlægges officielt bevis af anden art.3. Hvis der ikke kan fremlægges officielt bevis, kan medlemsstaterne acceptere uofficielt bevis.Artikel 3 Andre medlemsstater end ansøgermedlemsstaterne bemyndiges også til på de i bilaget fastsatte betingelser og til de af ansøgermedlemsstaterne påtænkte formål at tillade handel på deres område med frø, der er godkendt til handel i henhold til denne beslutning.Artikel 4 Den i artikel 1, stk. 1, omhandlende bemyndigelse udløber den 30. november 1997, for så vidt den vedrører den første markedsføring af forstligt formeringsmateriale i Fællesskabet. Bemyndigelsen udløber den 31. december 1999, for så vidt den vedrører efterfølgende markedsføring i Fællesskabet.Artikel 5 For så vidt angår den i artikel 4 omhandlede første markedsføring af forstligt formeringsmateriale, giver medlemsstaterne inden 1. januar 1997 Kommissionen meddelelse om de mængder formeringsmateriale, der opfylder mindre strenge krav, og som er godkendt til handel på deres område i henhold til denne beslutning. Kommissionen underretter de øvrige medlemsstater herom.Artikel 6 Denne beslutning er rettet til medlemsstaterne.Udfærdiget i Bruxelles, den 8. august 1996.På Kommissionens vegneFranz FISCHLERMedlem af KommissionenTEGNFORKLARING 1. MedlemsstaterA = Republikken ØstrigB = Kongeriget BelgienD = Forbundsrepublikken TysklandDK = Kongeriget DanmarkE = Kongeriget SpanienF = Den Franske RepublikGB = Det Forenede KongerigeGR = Den Hellenske RepublikI = Den Italienske RepublikIRL = IrlandL = Storhertugdømmet LuxembourgNL = Kongeriget NederlandeneP = Den Portugisiske Republik2. Oprindelseslande eller -regionerCDN = CanadaCDN (BC) = Canada (British Columbia)CDN (QCI) = Canada (Queen Charlotte Island)CH = SchweizCROATIA = KroatienCZ = Den Tjekkiske RepublikEC = Det Europæiske FællesskabFYROM = Den Tidligere Jugoslaviske Republik MakedonienJ = JapanPL = PolenR = RumænienSL = SlovenienUSA = Amerikas Forenede Stater3. Andre forkortelsermax. alt. = maksimal højdeOEP = eller tilsvarende oprindelseECSA = EF udvalgte områder(1) EFT nr. 125 af 11. 7. 1966, s. 2326/66.ANEXO - BILAG - ANLAGE - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA >TABELPOSITION>>TABELPOSITION>